
Martfű Város Szociális Szolgáltatástervezési koncepciójának  elfogadására
Martfű Város Önkormányzata Képviselő-testületének 

Előkészítette: Herczegné Horváth Eszter irodavezető
Véleményező: Egészségügyi, Foglalkoztatási és Szociális Bizottság
Döntéshozatal: egyszerű többség 

Tárgyalási mód: nyilvános ülés

Tisztelt Képviselő-testület!

A szociális igazgatásról és szociális ellátásokról szóló 1993. évi III. törvény / továbbiakban Sztv./ 92. § (3) bekezdése szerint a legalább kétezer lakosú települési önkormányzat a településen, fővárosban élő szociálisan rászorult személyek részére biztosítandó szolgáltatási feladatok meghatározása érdekében szolgáltatástervezési koncepciót készít.

A szolgáltatás tervezési koncepció tartalmát az önkormányzat, kétévente felülvizsgálja, aktivizálja.

A jelenlegi szolgáltatásszervezési koncepciót 2007-ben fogadta el az önkormányzat, mely felülvizsgálata helyett célszerűvé vált egy új koncepció elkészítése.
Az új  szolgáltatástervezési koncepció elkészítését az is indokolta, hogy a szociális ellátások, és szolgáltatások ellátásában jelentős változás következett be, az önkormányzat 2013. január 01. napjától egy új intézmény – Martfű Város Önkormányzata Gyermekjóléti és Szociális Szolgáltató Központ – létrehozásával biztosította a kötelezően ellátandó szociális feladatokat.

A Szociális Szolgáltatástervezési koncepció az intézmény működését a jövőbeni feladatokat tartalmazza. 

A Sztv. A koncepció tartalmi elemeinek meghatározásán túl szabályozza azt is hogy a szolgáltatástervezési koncepciót az önkormányzat az elfogadást megelőzően véleményezteti az intézményvezetőkkel. A koncepció végleges változásának elfogadása során a kialakított véleményeket az önkormányzat lehetőség szerint figyelembe veszi.

A törvényi kötelezettségnek megfelelően, a koncepciót megküldtük a nevelési –oktatási intézmények vezetőinek, valamint összehívjuk a Civil kerekasztal tagjait, hogy véleményezzék a koncepciót. 

A civil kerekasztal - melynek tagjai az intézményvezetők is – a koncepcióra vonatkozó javaslatait lehetőség szerint figyelembe vesszük.
Kérem a képviselő-testületet Martfű Város Szociális Szolgáltatásszervezési Koncepciójának megtárgyalására, és elfogadására.
Határozati Javaslat: 

…./2013. (…….) Ö. határozat

Martfű Város Szociális Szolgáltatástervezési koncepciójának  elfogadására
1. Martfű Város Képviselő-testülete megtárgyalta és elfogadja az előterjesztés melléklete szerinti Martfű Város Szociális Szolgáltatástervezési Koncepciójáról szóló előterjesztést, mely alapján Martfű Város Szociális Szolgáltatástervezési Koncepcióját a határozat melléklete szerint jóváhagyólag elfogad.
2. Martfű Város Szociális Szolgáltatástervezési Koncepcióját kétévente felül kell
vizsgálni.

Határidő: 
2015. december 31. 

Felelős:
polgármester

Martfű, 2013. november 27. 

